
Parlamentul României

Camera Deputaţilor
COMISIA PENTRU  MEDIU  ŞI ECHILIBRU ECOLOGIC

	Bucureşti,
	11 martie 2015

	Nr.
	4c-27/30


AVIZ
asupra proiectului de Lege pentru modificarea anexei nr.3 din
 Legea nr.43/2014 privind protecţia animalelor utilizate în scopuri ştiinţifice
În conformitate cu prevederile art.95 din Regulamentul Camerei Deputaţilor, republicat cu modificările şi completările ulterioare, Comisia pentru mediu şi echilibru ecologic a fost sesizată, spre dezbatere şi avizare, cu proiectul de Lege pentru modificarea anexei nr.3 din Legea nr.43/2014 privind protecţia animalelor utilizate în scopuri ştiinţifice, trimis cu adresa nr. PL.x.97 din 02 martie 2015.
Senatul, în calitate de primă Cameră sesizată, a adoptat proiectul de lege în şedinţa din 25 februarie 2015. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională. 

Proiectul de Lege are ca obiect de reglementare modificarea tabelului 1.5 şi a tabelului 8.4 din anexa nr. 3 referitoare la cerinţele privind unităţile, îngrijirea şi adăpostirea animalelor din cuprinsul Legii nr. 43/2014 privind protecţia animalelor utilizate în scopuri ştiinţifice.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru a dezbătut proiectul de lege în şedinţa din data de 10 martie 2015.
   Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ, transmis cu adresa nr.794 din 8 iulie 2014. 
În urma dezbaterilor, Comisia pentru mediu şi echilibru a hotărât, cu unanimitate de voturi, avizarea favorabilă a proiectului de Lege pentru modificarea anexei nr.3 din Legea nr.43/2014 privind protecţia animalelor utilizate în scopuri ştiinţifice.

În raport de obiectul şi conţinutul reglementării, proiectul de lege face parte din categoria legilor ordinare. 


   PREŞEDINTE,
          
                    SECRETAR,

         CARMEN ILEANA MOLDOVAN                       VASILE DANIEL SUCIU









PAGE  

